وواصلت الفنانة المعتزلة والإعلامية رسالتها: "يعني أو إنت من بعده زهدتي في العالم وزهدتي في الدنيا، أنا المفروض كلامي يكون له سمت ديني، بس أنا تعرضت لنفس المواقف بتاعتك، وكان عندي ولد، تعرضت لموقف إني أنا تطلقت، وكنت متعلقة بالشخص اللي أنا تطلقت منه، لكن الدنيا مشيت وتجوزت بدل المرة أكتر من مرة، ومفرقش معايا، عارفة أن العلاقة كانت حلوة، وعلاقتكم كانت حلوة، لكن قومي وفوقي، أنا تخطيت لما شفتك وإنت طالعة بالوزن ده، شيرين أرجوكي، بناتك كده هيتعقدوا، يا إما هيحصلهم حاجة من الاتنين، أما هيجيلهم واحد يبقوا عبيد تحت رجلين الراجل اللي هم هيتجوزه عشان ميشوفوش الوجع اللي هو شايفينك فيه، يا إما مش هيدخلوا في أي علاقة، لأن هم بنات هيربوا أجيال، إحنا مستنين شيرين اللي بنحبها، شيرين اللي بتفرز فن، الجدعة المصرية الأصلية اللي بتاخد الخبطة وتقف تاني بمية راجل، أنا معرفش ليه حبيت أقولك كده، يمكن أنا حاسه بوجعك قوي، لكن الدنيا مبتقفش على أي حد، وبصتك في بناتك بالدنيا".